als_Latn dik_Latn sag_Latn
BERAT – Gjykata e Beratit ka dënuar me 12 vjet burg një ish-efektiv policie, pasi akuzohet për një vrasje të kryer 18 vjet më parë. Bëhet fjalë për Bashkim Nonen, i cili u shpall fajtor për ekzekutimin e Hasan Shallarit si dhe plagosjen e Altin Zhurit dhe të Jaçe Hajdarit. Ngjarje kjo e ndodhur në Kuçovë në prill të vitit 1997 dhe e zbardhur nga organet e drejtësisë në janar të vitit që shkoi. Në seancën e djeshme, togat e zeza të Beratit, pasi shqyrtuan provat e paraqitura nga prokuroria e këtij rrethi, vendosën të shpallin fajtor Nonen për vrasjen me armë të Shallarit, i cili në atë kohë ishte 21 vjeç, si plagosjen e Zhurit dhe Hajdarit. Sipas burimeve nga organi hetimor, Bashkim None e ka kryer vrasjen në bashkëpunim me Festim Hasanllarin, ndërsa ky i fundit ka vdekur në fund të vitit 1997. Po të njëjtat burime pohuan, se për zbulimin e kësaj ngjarjeje të rëndë me një të vrarë dhe dy të tjerë të plagosur janë kryer hetime intensive, përfshirë dhe metodat speciale të hetimit si dhe ekspertizën mjeko-ligjore pas zhvarrimit të Hasan Shallarit. Nga ekspertiza ka rezultuar se në trupin e të ndjerit Shallari janë gjetur gjurmë të katër plumbave arme automatiku kallashnikov, që në kohën e ngjarjes është përdorur nga Bashkim Nona. Procesi i gjykimit u zhvillua me gjykim të zakonshëm, teksa u ndeshën vështirësi gjatë procesit, për shkak se familjarët e të plagosurve kanë ndryshuar shpesh dëshminë. Në përfundim, në sajë të provave, u vendos për dënimin me 12 vjet të autorit Bashkim None.
NGJARJA E ’97-ës
Më 15 prill 1997, në lagjen “11 Janari” në Kuçovë, Bashkim None dhe Festim Hasanllari ndalonin çdo makinë që kalonte pranë një lokali ku qëndronin këta dy persona dhe i kërkonin para për të vijuar rrugën nga Berati drejt Kuçovës. Nga hetimet e kryera ka rezultuar se pasditen e 15 prillit 1997, Altin Zhuri ka pasur në furgonin e tij shtetasit Hasan Shallari dhe Jaçe Hajdari. Ata po lëviznin nga Kuçova për në Skrapar, ndërsa janë ndaluar për një kafe në lokalin ku po pinin Bashkim None dhe Festim Hasanllari. Sipas Prokurorisë, në atë kohë, Nona ka qenë efektiv policie (më saktësisht, ata të cilët atëherë konsideroheshin “Komitetet e Shpëtimit). Sipas një “rregulli të pashkruar”, kushdo që kalonte para këtij lokali duhej të paguante faturat për alkoolin e konsumuar nga Nona dhe Hasanllari. Mosbindja ndaj këtij rregulli u ka kushtuar klientëve të porsaardhur, pasi ata janë qëlluar sapo kanë hipur në furgon. Për pasojë është vrarë njëri prej tyre dhe dy të tjerët janë plagosur. ab.ka.
Faqet e Gazetës
-
Të fundit
Komente te:
- Ndodhi një gabim, i cili ndoshta do të thotë që prurja nuk është në rrjet tani. Riprovoni më vonë.
BalkanWeb.com
- Tekstet, mësuesit votim të fshehtë në të njëjtën orë. Byzyka: Votojnë të lirë pa presion
- Bashkëpiloti i ”Germanwings”-it plotësisht i ndërgjegjshëm për tragjedinë
- Gjykata e Lartë lë në burg deputetin Mark Frroku: Para Zotit jam i pastër!
- FBP pezullon peshëngritësit shqiptarë, Godelli, Begaj dhe Pulaku. Iu hiqen medaljet e garës së fundit
- Meta pret drejtues të Kolegjit turk “Turgut Ozal” dhe një grup nxënësish të huaj
- Amber Rose, puthje me gjuhë me ish- bashkëshortin, Wiz Khalifa
- Londër, arrestohet shqiptari që shpërndante drogë, u fotografua i mbuluar me para
- Gazetari turk tregon 40 ditët e ferrit mes xhihadistëve
- Vrasja e kryekomisarit Lamaj, Arben Frroku shpallet i pafajshëm
- Britani e Madhe, vdes adoleshentja “100- vjeçare”
als_Latn als_Latn als_Latn als_Latn unk als_Latn als_Latn als_Latn bos_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn